Vyhodnotenie pripomienkového konania
Návrh nariadenia vlády Slovenskej republiky o technických požiadavkách na zariadenia pre nepriamy výhľad a motorové vozidlá vybavené takými zariadeniami

Spôsob pripomienkového konania: bežný postup (20.12.2005 do 12.1.2006)
Zoznam oslovených subjektov:  Úrad vlády SR, Úrad vlády SR - Inštitút pre aproximácu práva, podpredseda vlády SR a minister financií SR Ivan Mikloš, podpredseda vlády SR a minister spravodlivosti SR Daniel Lipšic, podpredseda vlády SR a minister hospodárstva SR Pavol Rusko,  podpredseda vlády SR pre európsku integráciu, ľudské práva a menšiny Pál Csáky, Ministerstvo zahraničných vecí SR, Ministerstvo hospodárstva SR, Ministerstvo obrany SR, Ministerstvo vnútra SR, Ministerstvo financií SR, Ministerstvo kultúry SR, Ministerstvo zdravotníctva SR, Ministerstvo práce, sociálnych vecí a rodiny SR, Ministerstvo školstva SR, Ministerstvo spravodlivosti SR, Ministerstvo životného prostredia SR, Ministerstvo pôdohospodárstva SR, Ministerstvo výstavby a regionálneho rozvoja SR, Najvyšší kontrolný úrad SR, Protimonopolný úrad SR, Úrad pre štátnu službu, Úrad jadrového dozoru SR, Úrad pre verejné obstarávanie, Štatistický úrad SR, Úrad geodézie, kartografie a katastra SR, Úrad pre normalizáciu, metrológiu a skúšobníctvo SR, Úrad priemyselného vlastníctva SR, Správa štátnych hmotných rezerv SR, Národná banka Slovenska, Generálna prokuratúra SR
Počet oslovených subjektov:	31	
Subjekty, ktoré nemali  pripomienky: Úrad vlády SR, podpredseda vlády SR pre európsku integráciu, ľudské práva a menšiny Pál Csáky, Ministerstvo zahraničných vecí SR, Ministerstvo hospodárstva SR, Ministerstvo práce, sociálnych vecí a rodiny SR, Ministerstvo školstva SR, Ministerstvo životného prostredia SR Ministerstvo pôdohospodárstva SR, Ministerstvo výstavby a regionálneho rozvoja  SR, Ministerstvo zdravotníctva SR, Ministerstvo obrany SR, Ministerstvo kultúry SR, Ministerstvo školstva SR, Protimonopolný úrad SR,  Úrad pre štátnu službu, Úrad geodézie, kartografie a katastra SR, Úrad priemyselného vlastníctva SR, Úrad jadrového dozoru SR, Úrad pre normalizáciu, metrológiu a skúšobníctvo SR, Úrad pre verejné obstarávanie, Správa štátnych hmotných rezerv SR, Štatistický úrad SR, Národná banka Slovenska
Subjekty, ktoré nezaslali  pripomienky:  Najvyšší kontrolný úrad SR, 

Počet vznesených zásadných pripomienok	0	
počet akceptovaných pripomienok	- 	
počet čiastočne akceptovaných pripomienok	-	
počet neakceptovaných pripomienok	-	
počet neaktuálnych pripomienok	- 	
Vysvetlivky k skratkám v tabuľke:
Z – zásadná
O – obyčajná
A – akceptovaná
C  - čiastočne akceptovaná 
N – neakceptovaná

Rezort		Typ	Vyh.	Spôsob vyhodnotenia	
Úrad vlády SR – sekcia Inštitút pre aproximáciu práva	Na základe záverov rokovania Legislatívnej rady vlády Slovenskej republiky zo dňa 20. decembra 2005 žiadame slová „typové schválenie ES z dôvodov týkajúcich sa zariadení pre nepriamy výhľad“ vo všetkých gramatických tvaroch v celom texte návrhu nariadenia nahradiť slovami „typové schválenie ES vzťahujúce sa na zariadenia pre nepriamy výhľad“ v príslušnom gramatickom tvare.	O	A	Upravené.	
	Vzhľadom na zaužívanú legislatívnu prax žiadame slová v texte návrhu nariadenia stanovujúce účinnosť jednotlivých ustanovení (napr. „S účinnosťou od 26. januára 2010...“) z týchto ustanovení vypustiť a účinnosť jednotlivých ustanovení stanoviť v prechodných ustanoveniach v závere návrhu nariadenia.	O	A	V § 6 upravuje prechodné ustanovenia; znenie je upresnené.	
	Upozorňujeme, že návrh nariadenia v poznámkach pod čiarou odkazuje na viaceré doteraz neprijaté nariadenia vlády SR. Keďže v poznámkach pod čiarou je možné uvádzať len právne predpisy, ktoré boli oficiálne publikované, prijatie návrhu nariadenia nie je možné pred prijatím návrhov nariadení uvedených v poznámkach pod čiarou. Zároveň je potrebné upozorniť, že na základe takto predloženého materiálu nie je možné komplexne posúdiť náležitú transpozíciu smernice 2003/97/ES. Vzhľadom na uvedené a z dôvodu právnej istoty odporúčame navzájom nadväzujúce nariadenia vlády predkladať v rámci legislatívneho procesu súčasne. 	O	A	Na rokovanie Legislatívnej rady sú predložené všetky súvisiace nariadenia vlády.	
	K § 1
Týmto ustanovením sa preberá článok 1 smernice 2003/97/ES, podľa ktorého na účely tejto smernice „vozidlo“ znamená každé motorové vozidlo vymedzené v oddieli A prílohy II k smernici 70/156/EHS. Oddiel A prílohy II k smernici 70/156/EHS uvádza definície kategórií vozidiel, konkrétne kategórií M, M1, M2, M3, N, N1, N2, N3, O, O1, O2, O3 a terénnych vozidiel (symbol G). Podľa § 1 návrhu nariadenia sa však toto nariadenia vzťahuje len na vozidlá kategórie M1,M2, M3 a N1, N2, N3 uvedené v prílohe č. 1 k zákonu č. 725/2004 Z. z. Odporúčame preto doplniť § 1 o kategórie vozidiel v zmysle oddielu A prílohy II k smernici 70/156/EHS tak, aby došlo k úplnej transpozícii článku 1 smernice 2003/97/ES.	O	N	Zariadenia pre nepriamy výhľad sa týkajú len vozidiel kategórie M1, M2, M3, N1, N2 a N3  (bod 1.2 prílohy I smernice 2003/97/ES).	
	K § 2 písm. k) bod 3:
Žiadame bližšie špecifikovať o aké „súradnice bodu R“ ide. Takto formulované ustanovenie, bez bližšej špecifikácie alebo odkázania na zdroj, kde je možné tento termín identifikovať, nie je pre adresáta právneho predpisu jasné.	O	ČA	Súradnice bodu R sú špecifikované v nariadení vlády SR .../2006 Z.z. o technických požiadavkách na výhľad vodičov; v návrhu nariadenia ide o § 3 ods. 4.	
	K § 3
Celý bod 1 prílohy I smernice 2003/97/ES je jej definičným aparátom a preto je ho potrebné v celom rozsahu prebrať do návrhu nariadenia vlády SR. Špecifickým je bod 1.1.1.13, ktorý obsahuje i obrázok. Obrázok je možné prebrať prostredníctvom prílohy k nariadeniu vlády SR a na túto prílohu následne odkázať v ustanovení, ktoré bod 1.1.1.13 preberá. 	O	N	Postup je ako pri ostatných aproximačných nariadeniach, ide o definície na účely technických požiadaviek, ktoré sa preberajú aproximačným odkazom spolu s technickými požiadavkami; v § 2 sa vymedzujú iba základné definície, prípadne tie, ktoré sa ďalej používajú v návrhu nariadenia vlády.	
	V § 3 návrhu je pozitívnym spôsobom vymedzený i dodatok 7 prílohy I smernice 2003/97/ES, ktorý však obsahuje spätný odkaz na bod 2.3 prílohy I k smernici 77/649/EHS. V tomto prípade je spôsob preberania ustanovenia smernice - odkazom na dodatok 7 - neprípustný. Ustanovenie dodatku 7 prílohy I smernice 2003/97/ES je potrebné prebrať do návrhu nariadenia vlády SR. 	O	A	Upravené v § 3 ods. 2.	
	Následne je z § 3 potrebné vypustiť text „prílohe I okrem bodov 1.1, 1.1.1, 1.1.1.1, 1.1.1.2, 1.1.1.3, 1.1.2, 1.1.2.1, 1.1.2.2, 1.1.3, 1.1.4. 1.2, 1.2.1, 2 a v dodatku 7 prílohy I a“.
Z dôvodu odstránenia duplicitnej úpravy žiadame do negatívneho vymedzenia ustanovení, na ktoré sa neodkazuje aproximačným odkazom doplniť aj bod 4.2 prílohy II smernice 2003/97/ES, nakoľko toto ustanovenie smernice je prebraté priamo do textu  § 4 ods. 5 návrhu nariadenia.	O	ČA	Znenie § 3 ods. 1 je upravené.	
	Ustanovenie bodu 1.3 prílohy III smernice 2003/97/ES obsahuje spätný odkaz na smernicu 97/27/ES. Preto je potrebné tento bod prebrať do návrhu nariadenia vlády SR a v § 3 ho z prílohy III negatívne vymedziť.	O	ČA	Upravené v § 3 ods. 5. Z vecného hľadiska ide o o vymedzenie vozidla s hmotnosťou v pohotovostnom stave podľa bodu 2.5 prílohy I smernice 97/27/ES, pričom hmotnosť vozidla je upravená v bode 2.6 prílohy I podľa smernice 70/156/EHS.	
	K § 4 ods. 5:
Navrhujeme prvú vetu tohto ustanovenia vypustiť. Okrem toho, že je len deklaratórne, je aj nadbytočné a duplicitné vo vzťahu k pozitívnemu vymedzeniu bodu 4 prílohy II okrem bodu 4.2 prílohy smernice 2003/97/ES, to jest s negatívnym vymedzením tohto podbodu	O	ČA	Znenie je upravené a uvedené v § 3 ods. 3; obsahuje spätný odkaz na súvisiace nariadenie vlády.	
	K § 4 ods. 6:
V tomto ustanovení sa nesprávne odkazuje na dodatok 6 prílohy II smernice 2003/97/ES. V skutočnosti sa predmet tohto ustanovenia v smernici nachádza v dodatku 6 prílohy I smernice 2003/97/ES. Celkovo je však vzhľadom na charakter preberaného ustanovenia zbytočné uvádzať odkaz na dodatok 6 prílohy I smernice 2003/97/ES, pretože obsahuje iba text, ktorý je uvedený v ustanovení § 4 ods. 6, čo je duplicitné. Navrhujeme preto text „uvedený v dodatku 6 prílohy II smernice 2003/97/ES“ vypustiť. 
Zároveň dopĺňame, že tento dodatok obsahuje spätný odkaz na prílohu III smernice 77/649/EHS, pričom uvádzanie spätného odkazu v právnom poriadku SR je neprípustné. Nakoniec, samotný odkaz má len deklaratórny charakter, pričom nespĺňa základné náležitosti aproximačného odkazu v zmysle zákona č. 19/2002 Z. z.. 
Taktiež pripomíname že „bod H a R“ nie je v návrhu nariadenia nikde bližšie bližšie definovaný.	O	ČA	Znenie je upravené a uvedené v § 3 ods. 4; obsahuje spätný odkaz na súvisiace nariadenie vlády, v ktorom sú upravené body H a R.	
	K § 4 ods. 7, 13 a 17, § 6 ods. 1 a 2              
 Odporúčame  slová „technické požiadavky podľa § 3“ nahradiť vhodnejším výrazom „technické požiadavky podľa tohto nariadenia vlády“.	O	A	Upravené.	
	K § 5 písm. b)
Vzhľadom na správnu transpozíciu článku 2 ods. 1 smernice 2003/97/ES navrhujeme za slová „...pre nepriamy výhľad na trh...“ doplniť slová „..., jeho evidenciu...“.	O	N	Zariadenia pre nepriamy výhľad sa nezapisujú do evidencie vozidiel.	
	K § 7
Zákonom č. 474/2005 Z. z. o Slovákoch žijúcich v zahraničí a o zmene a doplnení niektorých zákonov bol článkom II doplnený ods. 7) § 35 zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov.
  „(7) Ministerstvá a ostatné ústredné orgány štátnej správy v rozsahu vymedzenej pôsobnosti plnia voči orgánom Európskych spoločenstiev a Európskej únie informačnú a oznamovaciu povinnosť, ktorá im vyplýva z právne záväzných aktov týchto orgánov.".
 Z dôvodu odstránenia duplicity preto navrhujeme vypustiť § 7  návrhu nariadenia.	O	A	Vypustené.	
	Následne je do tabuľky zhody potrebné uviesť, že článok 5 ods. 2 smernice  2003/97/ES sa preberá v § 35 ods. 7 zákona č. 575/2001 Z. z.	O	A	Upravené.	
	K § 8:
Keďže prostredníctvom tohto návrhu nariadenia vlády SR sa preberá iba jediná smernica ES, žiadame o preformulovanie ustanovenia do jednotného čísla.	O	A	Upravené.	
	K § 9	
 V zmysle záverov rokovania Legislatívnej rady vlády Slovenskej republiky zo dňa 20. decembra 2005 žiadame určiť konkrétny dátum účinnosti návrhu nariadenia.   	O	A	Upravené.	
	K prílohe č. 1
 Na základe záverov rokovania Legislatívnej rady vlády SR nie je správne uvádzať nezáväzné právne normy, akými sú  STN, ISO v poznámke pod čiarou, nakoľko údaje uvedené v poznámke pod čiarou majú len informačný charakter, nie normatívny. Z tohto dôvodu žiadame tieto technické normy uviesť priamo v texte návrhu nariadenia (čím sa dosiahne ich normatívnosť), najlepšie vymenovaním v prílohe k návrhu nariadenia.  	O	A	Upravené v § 2 písm. h).	
	K prílohe č. 2:
V prvej zátvorke žiadame označenie „L 25/1“ nahradiť správnym označením „L 025“ a v druhej zátvorke označenie „L 81/44“ nahradiť správnym označením „L 081“. Za textom „2005/27/ES“ žiadame doplniť text „z 29. marca 2005“.        	O	A	Upravené.	
	K tabuľke zhody 
Z dôvodu prehľadnosti žiadame na pravú stranu k článku 5 ods. 1 uviesť § 8 návrhu nariadenia (tranpozičný odkaz na preberanú smernicu). 
Zároveň žiadame tabuľku zhody technicky upraviť tak, aby jednotlivé ustanovenia návrhu nariadenia zrkadlovite zodpovedali preberaným ustaveniam smernice.	O	A	Upravené.	
Ministerstvo financií SR	Návrh odporúčam uviesť do súladu s čl. 1 ods. 1 (§ 6 ods. 3), s čl. 2 ods. 2 Ústavy SR (§ 4 ods. 8 a 14, § 5, § 7), s Legislatívnymi pravidlami vlády (názov, príloha č. 2, § 8), s Prílohou č. 1b Legislatívnych pravidiel vlády SR [§ 2 písm. b), príloha č. 2 - citácia novely právneho aktu] a s Prílohou č. 2 Legislatívnych pravidiel vlády SR [napr. úvodná veta, § 2 písm. c) až f) a i), § 4 ods. 3 písm. a)].	O	ČA	Znenie bolo upravené. Nezakladá sa nová kompetencia orgánov štátnej správy ale sa vychádza z platných predpisov.
K § 4: ide o kompetenciu štátneho dopravného úradu v oblasti 
typového schvaľovania, ktorá je založená v zákone č. 725/2004 
Z.z., a to z § 99 písm. o) bod 2., § 5 ods. 5, 11 a 20, § 6 ods. 5, 7 
a 10, § 7 ods. 6, 9 a 13  a § 8 ods. 5, 10 a 17; nariadením sa 
upravujú podrobnosti o typovom schvaľovaní, čo je v súlade so 
splnomocňovacími ustanoveniami. Kompetencie príslušných 
štátnych orgánov uvedených v § 5 vychádzajú z osobitných 
predpisov.Pôvodný § 7 bol vypustený.	
Ministerstvo vnútra SR	Zároveň je potrebné vykonať zmeny týkajúcich sa formulácií o pôsobnosti orgánov a vypustení ustanovenia o oznamovaní prijatia návrhov predpisov, tak ako to odporučila Legislatívna rada vlády Slovenskej republiky.	O	A	Znenie je upravené.	
	K § 2: V písmenách c), d), e), f) a i)  je potrebné skratky „písm.“ nahradiť slovami „písmene“ a „písmen“. Zároveň odporúčame v písmene b) slovo „pohľad“ nahradiť slovom „výhľad“ a v písmenách b), f) a i) slová „kamera/monitor“ nahradiť slovami „kamera alebo monitor“. V písmene j) odporúčame vypustiť slovo „prípadne“.	O	A	Upravené.	
	K prílohe č.1: Vzhľadom na veľmi stručný a odkazujúci obsah prílohy č. 1 navrhujeme jej zrušenie a obsah zapracovať do textu vlastného znenia navrhovaného nariadenia 	O	A	Upravené v § 2 písm. h).	
	K prílohe č. 2: V súlade s metodickým usmernením Sekcie Inštitút pre aproximáciu práva Úradu vlády Slovenskej republiky odporúčame pri citácii aktov ES/EÚ uvádzať údaj o publikácií v mimoriadnom vydaní v slovenskom jazyku, a nie údaj o publikácii v anglickej jazykovej verzii Úradného vestníka EÚ/ES.	O	N	Podľa vyjadrenia SIAP sa citácia aktov ES podľa mimoriadneho vydania Úradného vestníka EÚ uvádza iba, ak  sú preberané právne akty publikované v papierovej podobe mimoriadneho vydania v slovenskom jazyku. 	
Ministerstvo spravodlivosti SR	K § 8: Odkaz na prílohu uvedený v § 8 je potrebné zosúladiť s článkom 20a ods. 2 Legislatívnych pravidiel vlády SR a uviesť formuláciu v jednotnom čísle, nakoľko sa v návrhu nariadenia preberá iba jeden právny akt. 	O	A	Upravené.	
Ministerstvo pôdohospodárstva SR 	V predkladacej správe, v dôvodovej správe a doložke zlučiteľnosti odporúčame pri jednotlivých smerniciach doplniť citácie Úradného vestníka  Európskych spoločenstiev a Európskej únie. 	O	N	Citácie Úradného vestníka sa uvádzajú len aproximačnej prílohe.	
Úrad pre normalizáciu, metrológiu a skúšobníctvo SR	V § 6 v odsekov 1 a 2 vypustiť slová „Odo dňa účinnosti tohto nariadenia vlády“, nakoľko všetko či je v nariadení vlády je odo dňa účinnosti, okrem prípadov prechodných ustanovení	O	A	Znenie je upravené.